CELEX: 62017TN0211
Language: sl
Date: 2017-04-06 00:00:00
Title: Zadeva T-211/17: Tožba, vložena 6. aprila 2017 – Amplexor Luxembourg/Komisija

3.7.2017   
            
            
               SL
            
            
               Uradni list Evropske unije
            
            
               C 213/31
            
         Tožba, vložena 6. aprila 2017 – Amplexor Luxembourg/Komisija
   (Zadeva T-211/17)
   (2017/C 213/42)
   Jezik postopka: francoščina
   
      Stranki
   
   
      Tožeča stranka: Amplexor Luxembourg Sàrl (Bertrange, Luksemburg) (zastopnik: J.-F. Steichen, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi formalno dopustnost te tožbe;
            
         
               —
            
            
               vsebinsko razglasi za nično odločbo z dne Urada za publikacije Evropske unije z dne 13. februarja 2017;
            
         
               —
            
            
               zato razglasi za ničen javni razpis št. 10651;
            
         
               —
            
            
               toženi stranki naloži plačilo vseh stroškov in izdatkov postopka;
            
         
               —
            
            
               odloči, da tožeča stranka obdrži vse druge pravice, sredstva in tožbe.
            
         
      Tožbeni razlogi in bistvene trditve
   
   S to tožbo se predlaga razglasitev ničnosti odločbe Urada za publikacije Evropske unije z dne 13. februarja 2017 v delu, v katerem je z njo tožeča stranka razvrščena na drugo mesto na javnem razpisu št. AO 10651 – Obdelava mnenja za njihovo objavo v „Dodatku k Uradnemu listu Evropske unije“ (UL S) (UL 2016/S 143-258115).
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog se nanaša na kršitve pravil in načel prava Evropske unije, ker naj bi Urad za publikacije s tem, da je ponudnikom, ki niso bili pogodbeni partnerji Urada ob oddaji ponudbe, omogočil pridobitev dodatnih sredstev za financiranje stroškov prevzema, očitno kršil načelo enakosti. Po mnenju tožeče stranke tak pristop ni samo resno diskriminatoren, temveč je tudi zelo v nasprotju z namenom in samimi temelji postopkov javnega razpisa.
            
         
               2.
            
            
               Drugi tožbeni razlog se nanaša na izkrivljanje pooblastil.